Antoņina Dragaševiča

Antoņina Dragaševiča (; dzimusi kā Antoņina Georgijeva ()  Varnā, arī Antoņina Georgijeva-Dragaševiča) ir Bulgārijā dzimusi Serbijas starptautiskā meistare šahā (1972).

 Biogrāfija 
No 1960. gadu vidus līdz 1970. gadu beigām bijusi viena no Bulgārijas spēcīgākajām šahistēm. Četras reizes uzvarējusi Bulgārijas sieviešu šaha čempionātos (1968, 1970, 1971, 1977). Daudzu starptautisko šaha turnīru laureāte, tajā skaitā izcīnījusi 2. vietu Plovdivā (1974), uzvarējusi Belgradā (1975).

1978. gadā apprecējusies ar serbu šahistu un pārcēlusies uz dzīvi Dienvidslāvijā. Kopš tā laika šaha turnīros pārstāvējusi Dienvidslāviju, bet pēc tās sabrukuma - Serbiju.

Pārstāvējusi Bulgārijas un Dienvidslāvijas izlases Pasaules šaha olimpiādēs, kurās piedalījusies 5 reizes (1966-1974, 1980). Bulgārijas izlases sastāvā komandu vērtējumā izcīnījusi bronzas (1974) medaļu, bet individuālajā vērtējumā izcīnījusi bronzas (1969) medaļu.OlimpBase :: Women's Chess Olympiads :: Antonina Dragašević 

Par panākumiem turnīros FIDE 1972. gadā Dragaševičai piešķīra starptautiskās meistares (WIM) nosaukumu.

Aktīvi piedalījusies senioru šaha turnīros. 2005. gadā ieņēmusi 6. vietu Pasaules senioru šaha čempionātā sievietēm,15. Senioren-Schachweltmeisterschaft 2005 bet 2006. gadā šajā turnīrā bijusi 5. vietā.World Senior Championship 2006 2008. gadā izcīnījusi 4. vietu Eiropas senioru šaha čempionātā sievietēm.Senioren Europameisterschaft 2008

 Atsauces 

 Ārējās saites 

Kategorija:1948. gadā dzimušie
Kategorija:Varnas apgabalā dzimušie
Kategorija:Bulgārijas šahisti
Kategorija:Dienvidslāvijas šahisti
Kategorija:Serbijas šahisti